ভেনেজুয়েলা–মালয়েশিয়া সম্পর্ক
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।
মালয়েশিয়া–সুইডেন সম্পর্ক
মালয়েশিয়া–সুইডেন সম্পর্ক হল মালয়েশিয়া এবং সুইডেন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৫৮ সালে এ দুই দেশের মধ্যকার কূটনৈতিক সম্পর্ক স্থাপিত হয়। কুয়ালালামপুরে অবস্থিত সুইডেনের এবং স্টকহোমে অবস্থিত মালয়েশিয়ার দূতাবাসের মাধ্যমে এ দুই দেশ নিজেদের প্রতিনিধিত্ব করছে। ২০০৯ সাল পর্যন্ত মালয়েশিয়ায় প্রায় ৯০টি সুইডীয় কোম্পানি কাজ করছে এবং ৪৫০ জন সুইডীয় নাগরিক বসবাস করছে। ২০১১ সালে, মালয়েশিয়ায় ৪৪,১৩৮ জন সুইডেনের নাগরিক ভ্রমণ করে।